CELEX: 62019TA0009
Language: lv
Date: 2021-01-27 00:00:00
Title: Lieta T-9/19: Vispārējās tiesas 2021. gada 27. janvāra spriedums – ClientEarth/EIB (Vide – Biomasas elektrostacijas Galisijā finansējums – EIB direktoru padomes lēmums, ar ko ir apstiprināts finansējums – Iespēja vērsties tiesā saistībā ar vides jautājumiem – Orhūsas konvencijas 9. un 10. pants – Regulas (EK) Nr. 1367/2006 10. – 12. pants – Pieteikums veikt iekšēju pārskatīšanu – Pieteikuma noraidīšana tā nepieņemamības dēļ – Aizstāvības pamata pieņemamība – Pienākums norādīt pamatojumu – Vides jomā pieņemta tiesību akta jēdziens – Akta, kas ir juridiski saistošs un kam ir ārēja ietekme, jēdziens)

15.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 88/26
            
         
      Vispārējās tiesas 2021. gada 27. janvāra spriedums – ClientEarth/EIB
      (Lieta T-9/19) (1)
      
      (Vide - Biomasas elektrostacijas Galisijā finansējums - EIB direktoru padomes lēmums, ar ko ir apstiprināts finansējums - Iespēja vērsties tiesā saistībā ar vides jautājumiem - Orhūsas konvencijas 9. un 10. pants - Regulas (EK) Nr. 1367/2006 10. – 12. pants - Pieteikums veikt iekšēju pārskatīšanu - Pieteikuma noraidīšana tā nepieņemamības dēļ - Aizstāvības pamata pieņemamība - Pienākums norādīt pamatojumu - Vides jomā pieņemta tiesību akta jēdziens - Akta, kas ir juridiski saistošs un kam ir ārēja ietekme, jēdziens)
      (2021/C 88/34)
      Tiesvedības valoda – angļu
      
         Lietas dalībnieki
      
      
         Prasītāja: ClientEarth (Londona, Apvienotā Karaliste) (pārstāvji: J. Flynn, QC, H. Leith un S. Abram, barristers)
      
         Atbildētāja: Eiropas Investīciju banka (pārstāvji: G. Faedo un K. Carr, kurām palīdz B. Wägenbaur, advokāts)
      
         Persona, kas iestājusies lietā atbildētājas atbildētājas prasījumu atbalstam: Eiropas Komisija (pārstāvji: F. Blanc un G. Gattinara)
      
         Priekšmets
      
      Prasība, kura ir pamatota ar LESD 263. pantu un ar kuru tiek lūgts atcelt ar 2018. gada 30. oktobra vēstuli prasītājai paziņoto EIB lēmumu, ar ko kā nepieņemams ir noraidīts [prasītājas] pieteikums veikt iekšēju pārskatīšanu attiecībā uz EIB direktoru padomes 2018. gada 12. aprīļa lēmumu, ar kuru ir apstiprināts biomasas elektrostacijas Galisijā (Spānija) projekta finansējums, ko prasītāja 2018. gada 9. augustā bija iesniegusi, piemērojot Eiropas Parlamenta un Padomes Regulas (EK) Nr. 1367/2006 (2006. gada 6. septembris) par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV 2006, L 264, 13. lpp.), 10. pantu un Komisijas Lēmumu 2008/50/EK (2007. gada 13. decembris), ar ko paredz sīki izstrādātus noteikumus par to, kā attiecībā uz pieprasījumiem veikt administratīvo aktu iekšēju pārskatīšanu piemēro Regulu Nr. 1367/2006 (OV 2008, L 13, 24. lpp.).
      
         Rezolutīvā daļa
      
      
                  1)
               
               
                  Atcelt ar 2018. gada 30. oktobra vēstuli ClientEarth paziņoto Eiropas Investīciju bankas (EIB) lēmumu, ar ko kā nepieņemams ir noraidīts pieteikums veikt iekšēju pārskatīšanu attiecībā uz EIB direktoru padomes 2018. gada 12. aprīļa lēmumu, ar ko ir apstiprināts biomasas elektrostacijas Galisijā (Spānija) projekta finansējums, kuru ClientEarth 2018. gada 9. augustā bija iesniegusi, piemērojot Eiropas Parlamenta un Padomes Regulas (EK) Nr. 1367/2006 (2006. gada 6. septembris) par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem, 10. pantu un Komisijas Lēmumu 2008/50/EK (2007. gada 13. decembris), ar ko paredz sīki izstrādātus noteikumus par to, kā attiecībā uz pieprasījumiem veikt administratīvo aktu iekšēju pārskatīšanu piemēro Regulu Nr. 1367/2006.
               
            
                  2)
               
               
                  EIB sedz savus, kā arī atlīdzina ClientEarth tiesāšanās izdevumus.
               
            
                  3)
               
               
                  Eiropas Komisija sedz savus tiesāšanās izdevumus pati.
               
            
         (1)  OV C 72, 25.2.2019.